“Yesu Kristo tahinduka, oku abaire ari nyomwazyo n’eri izooba nikwo ari kandi nikwo ariguma ebiro byoona.“ (Abaheburaayo 13:8)

EBARUHA ERIKWETOROORA Okwakatano 2010

Endamutsyo ezirikurugira kimwe ahansi y’omutima gwangye ahari imwe mweena omwiziina ry’omuhendo erya MUKAMA waitu Yesu Kristo hamwe n’ekyahandikirwe kuruga omuri Matayo 4:4:

“Kwonka we yabagarukamu ati: kikahandikwa ngu, omuntu tatungwa by`okurya byonka, kureka n`ekigaambo kyona ekiruga omukanwa ka Ruhanga”. (Ekyebiragiro 8:3)

Omukutandika Ruhanga akagira ngu, “Reka habeho omushana!” Kandi omushana gwabaho. Rero Ruhanga yatanisa omushana kuruga aha mwirima. Omukutandika hakaba hariho kigaambo kutari kuvunuura. “Omukutandika hakaba hariho kigaambo (omurihaeburaayo Dabar – ogwe ogaamba) … omuriwe hakaba harimu amagara kandi ago magara gukaba guri omushana gwa’bantu. (Yohaana 1:1-5). Omwikiriiza ohikire tarikuba ohurire ahabwebyokurya by’omubiri byonka, kwihaho omumwooyo aba ohurire n’ekigaambo ekyaruga omukanwa ka Ruhanga. Ruhanga takwenda ngu ohindureho n’obukakuba akagammbao nakamwe, tarikufayo oba niryari, oba ninkahi nainga shi ou yakigambiire, oba n’omundagaano enkuru nainga shi omundagaano ensya. Kandi obwe, okuruga ahakutandika honyine byona bikaba biriho: omushana hamwe n’omwirima, eihan – we hamwe n’ekiro, okwikiriza hamwe n’obutikiriza, okworoba hamwe n’okujeema, oburungi hamwe n’obubi-amagara hamwe n’okufa. Nikwo biriguma okuhitsya aha muheru.

Omuri burikigaambo kya Ruhanga kyona harimu embibo ya magara, kwihaho embibo egyo yaheza kubyarwa omumitima yabaikiriza nibwe erikumera ekakura (Mako 4:26-29). Omuri Matayo 13, omubibi akabiba embibo nungi, rero abantu kubabaire bagojegyeire omuzigu nawe yaija yabibamu embibo eye. Byoona hamwe engano hamwe n`enkyenzi nibiza kura hamwe kuhika aha igyesha. MUKAMA weenka akashoboroora enfumu egi; “Ogwe o wabibire embibo enungi n’omwana w’omuntu; kandi omusiri n’ensi; embibo enungi n’abaana b’obukama; kandi enkyenzi na’abana b`omubi; omuzigu owabibire enkyenzi ni sitaani; kandi eigyesha n’omuheru gw’ensi; kandi abagyeshi ni bamaraika.” (enyiriri 37-39) Omubibi ku aheza kubiba ekigaambo (Mako 4:14; Luka 8:11), omuzigu nawe abiba okushoboroora. Embibo emwe n`eyamazima, kandi eyindi nekishuba kandi obuhabe. 

Okubanza Musa akareeta ekigaambo kya mazima, habwokuba Ruhanga akaijuka endagaano eyi yaraganise Aburahamu (Okutandika 15:13). Reero Balamu nawe yarugayo kuhabisa abantu ba Ruhanga (Okubara 22-24).

Okubanza Kristo, Nabi owaraganisibwe, akarebeka (Ekyebiragiro 18:18; Ebyakozirwe 3:22-23; Ebyakozirwe 7:37-38); akabiba ekigaambo. Reero haija omuzigu wa Kristo (anti-Christ) kandi Nabi webishuba (1. Yohaana 2:18; Okushuuruurwa 16:13); nawe yabiba okuvunuura. Kandi ba kristo bebishuba, abo abakweyeta abashukyurweho abebishuba, nahati ekyo bakyakikora. Nibabasa kworeka ebyokutangaaza kandi ebi barikutwara ngu nibyo birikubahamya kuni aba mazima (Matayo 7:21-23), nahabwekyo abatoreinwe baine kwegyendesereza munoonga kutabuzabuzibwa (Matayo 24:24).

Okubanza entumwa eza mazima zikareebeka, hakurataho entumwa ez’ebishuba (2. Abakorinso 11:13; Okushururwa 2:2).

Okubanza entumwa ezitumirwe MUKAMA zikarangirira enyegyesa eya mazima (Ebyakozirwe 2:42; Abaefeso 2:20); reero entumwa ez’ebishuba nazo zaretamu ebizahurire kandi ebiri kuhabisa (2. Abakorinso 1-13; 2. Petero 2:1).

Okubanza oweishemwe Branham akaija ari omuburizi wengiri reero hakurataho ababurizi bengiri abayetumire kandi baine ekicoonco ky’obutambi ababurire abantu engiri eye byobutungi kandi ahatari kushoroora bayeyombekyera obugabe batunga sente nyingi munoonga (million dolars).

Niki ekiriyo nikibaho omubwaire bwaitu? Niki ekiriyo nikabaho hati kurigirira aha ntebekanisa ya Ruhanga y`okujunwa? Noha owabandize kweetwa aha bwa maani ga Ruhanga kutwara obutumwa bw’ekigaambo kuhika aha muheru gw’ensi? Noha owarebekire ahanyima omukweyeta kwe kandi noburi hati akyajanjaza enyegyesa ezihangire, ezirikwetwa “okushuuruurwa okw`omutaano” okugira ngu ahindure abeegi bamukurate? 

Matayo 24 hamwe na 25 nez’omugasho munoonga omukwetegyereza omu biro ebyabwanyima Kristo atakagarukire, hamwe naha bwekanisa. Okubanza MUKAMA omwesigwa nagarukamu ebibuzo ebikuru byoona kandi ashuba ahereza n’okurabura oku: “Mwerinde omuntu weena ataribahabisa”. Nagamba aha ntaro, emisisa, hamwe nahari ba Nabi bebishuba, kandi ashuba ahika naha nshonga enkuru egi: “Kandi engiri ey`obukama eryagambwa omu nsi zoona okuba eky’okuhamya aha mahanga goona; obwo nibwo emperu erihika.” (Matayo 24:14). Eki tikirabasize kubaho omu bwaire bwa Luther nainga shi omu bweire bwa Wesley nainga shi emyaka igana enyima. Kiriyo nikibaho hati kandi nitubasa kukireeba na maisho gaitu: Engiri eyijwire n’ebi Ruhanga yaraganise byona eriyo n’eburirwa omu mahanga goona kurabira omuri butumwa obwa amuheru-ahari bamwe nka abajurizi, kandi abandi abetsirwe kurugayo (2. Abakorinso 6:14-18). Nengiri eye biro n’ebiro, nk’oku yabaire eri kuruga ahakutandika (Okusuuruurwa 14:6) buri mwana wa Ruhanga weena nayikiriza kandi naba ohurire n`ekigaambo kyona kandi ashuba ayesima ahabwebyaraganisibwe ebiriyo nibihikirira omu bwaire bwaitu.

Reero MUKAMA agumizamu ashoboroora ahari biribaho okuhika ahakugaruka kw’omwana w’omuntu hamwe n’ebiboonabooneso nangwa nokuhika naha muheru gwenyini. Reero kandi ekindi kintu kyomuhendo kikurataho: “N’ahabw’ekyo mwegyere aha mutiini nk’eky’okureeberaho; eitagi ryagwo ku ryoroba, ryatooka amababi, mumanya ku omwaka guri haihi. Mutyo naimwe kumurireeba ebi byona mumanye ku ari haihi kuyahikire n`aha rwigi.” (Matayo 24:32-33). Kurigirira omuri Hosea 9:10 israeli nigwo muti gw’omutiini.

Omuri Luka 21:24, MUKAMA akaragura aha biri babaho: “Abantu baryaitwa rurara, baryanyagwa batware omu mahanga goona; na Yerusaalemu eryaguma neeribatiirirwa abanyamahanga, okuhitsya obu busingye bw`abanyamanga burihwaho.”

Enyimaho nabwe ebyaraganisibwe ebi bikaba biriho: “Iwe Yakobo, abaawe boona ndyabataaruura, ntaarure Abaisraeli abatsigaireho; Ndyabateeranira hamwe nk’entaama za Bozura, eziri omu kibuga kyazo, nk`obusyo oburi omu iriisizo ryabwo, bagire akaari kaingi ahabw`okuba baingi.” (Mika 2:12)

“Kandi muryatuura omu nsi ei naahaire baahwenkuriimwe; muryaba abantu bangye, nanye mbe Ruhanga waanyu.” (Ezekieli 36:28)

“Haza obwo oryamanya ku MUKAMA ow`amahe akuntumireho. Bwanyima MUKAMA aryahungura Yuda ebe omugabo gwe omu nsi erikwera, agarukye atoorane Yerusaalemu.” (Zekaria 2:12)

MUKAMA nagambira abe, “N’ahabw’ekyo naimwe ku murireeba ebyo nibibaho, mumanye ngu obukama bwa Ruhanga buri haihi.” (Luka 21:31). Amina! Okurundanwa kw’enganda ikumi nibiri za Israeli kuruga omu nsi yoona tikamanyiso koonka omu bundi bwoona kwihaho nakamanyiso kokugaruka kwa Kristo okwirire haihi.

Omuri Matayo 24:39-41, MUKAMA nagamba aha kutwarwa, obu babiri bariba bari omu musiri, babiri bari aharubeengo, kandi babiri bari omu kitaanda, obwe omwe atwarwe ondaijo atsigare. Nahereza okurabura oku: “N’ahabwekyo naimwe mwetegure: ahabw`okuba obunaku obu mutarikuteekateeka, nibwo Omwana w`omuntu ariiziramu.” (Orunyiriri rwa 44)

“Ku baabaire bagiire kugura, kishwera yaija; abaabaire beeteekateekire baataaha nawe omu nju omu bugyenyi bw`okushwera; orwigi rwakingwa.” (Matayo 25:10)

Omuri Matayo 24:45-47, MUKAMA waitu akaragurira omu nfumu aha bishemereire kubaho omu maka Matayo 25 etekahikirire kandi hamwe na kishwera atakaizire. Akabuza ekibuzo eki: “Ni mwambari ki ow`okwesigwa kandi ow`obwengye, ou MUKAMA we yaatsigiire ab`omu ka ye kubagaburira omu bunaku obuhikire?” – Tikutegyeka abahereza kwihaho n`okureeta ekigaambo ekishuurirwe nk`ekyokurya kisya ahari abo boona abaine obuhereza omukanisa hamwe n`okukibagana nabo. Turi abahurire aha bwekigaambo kya Ruhanga okukira okutwabaire turi. Orunyiriri rwa 47 narwo ni OKU NIKO MUKAMA ARIKUGIRA: “Buzimazima nimbagambira nti: Aryamukwatsa ebi atungire byona.” Oku nokugarurwa busya okwijwire kandi okwanjura enaama ya Ruhanga okuhikire.

Kurabira omu butumwa bwa baiburi obwa ahamuheru, enama zoona ezabaire zisherekirwe zikashuuruurwa. Tizirimu eki buri muntu, buri mukazi, buri mushaija nainga ekanisa yoona erikwetenga kugira ngu eyetebekanise, kwihao harimu ebirikushangwa omubuhereza butano obuuri omu Abaefeso eshura 4. Okwo nikwo buri muhereza weena arikubasa kuyambaho omubiri gwa Kristo nk`oku entumwa zabaire zigira: “Okuhisya obu twena turihika aha kugira obumwe bw`okwikiriza, n`okuhika aha kumanya Omwana wa Ruhanga, okuhitsya obu turiba abantu bakuru, tukahika aha bukuru obw`orugyero rwa Kristo oruhikire…“ (Abaefeso 4:11-16)

Kwihaho, ogwe weenka ori kuha ekitinisa ekigaambo kya Ruhanga-harimu ekigaambo kyakaire ako – kandi ogwe orikwikiriza akashuba akateeka ekigaambo ahikishemereire kuba kiri naza kukishuuruurirwa. Ogwo nigwo muhanda gumwe gwonka ogu omuntu yakubasa kutaha omuntebekanisa ya Ruhanga y`okujunwa. Eki nikishuba kikwata aha baishemwe boona abahereza. Ekiraganiso kikuru ky`ekanisa omu bweire bwaitu neki: “Reeba, ndyabooherereza nabi Eliya, ekiro kya MUKAMA ekikuru kandi ekirikutinisa kitakizire. Niwe arihindura emitima y`abazaire bakagarukna n`abaana baabo, n`ey`abaana bakagarukana n`abazaire baabo, ngu ntakaija nkaitsa ensi omukyeeno.” (Malachi 4:5-6)

Ekiro kya Ruhanga nikishobororwa omu bwijwire omundagaano enkuru hamwe n`omundagaano ensya. Nabi Yoeli akahandika ebi: “Eizooba riryahinduka omwirima, n`okwezi kuhindukye eshagama, ekyo kiro kikuru kya MUKAMA ekirikutinisa kitakahikire.” (Yoeli 2:31). Ekiro ky`okujunwa kitakahikire aha muheru, eizooba ritakahindukire omwirima, n`okwezi kutakahindukire eshagama (Ebyakozirwe 2:20) ekicweka kyakabiri ekyokuraganisibwa okuruga omuri Malachi 4:6 kiriyo nikihikirira.

 Omuri Matayo 17:11-13 hamwe n`omuri Mako 9:12-13, MUKAMA waitu akoreeka aha kyaine akakatwe n`okuraganisibwa kwa Eliya. Akahamya obuhereza bwa Yohana omubatiza owakoriire omu mwooyo n`omu maani ga Eliya, kandi nabwe akashuba yayoreka ahabiri kwenda kubaho omu biro by`omumaisho: “n`ekyamazima Eliya aryaija, ashemeze byona”. Nahabwekyo, aha tibutumwa bw`engunjano, kwihaho n`obitumwa bwa Ruhanga bw`okujunwa n`okushemeza byona nk`okubyabaire biri omukanisa omukutandika kandi bikabura. Buri kintu kyoona kishemereire kuba nikigaruka omu buteeka: aha baishemwe, abahereza hamwe naha makanisa. Kurabira omu buhereza bwa Yohana omubatiza, emitima yaabo boona ababaire nibikiriza enyikiriza yaba ishenkurubo bakorekwa enyikiriza yabaana b`endagaano ensya, “…kandi n`okutebekanisiza MUKAMA abantu abeeteekateekire.” (Luka 1:16-17) kurabira omu buhereza obu Ruhanga yahaire oweishemwe Branham, emitima y`abaana ba Ruhanga abamazima negarurwa ahanyikiriza yabaishebo entumwa kutebekanisa orugaanda orutebekanisiibwe MUKAMA. 

Omukwezi kwa 6 ebiro 11, 1933, oweishemwe Branham akatunga okwetwa kwe hamwe nokutumwa kwe omu maisho g`abajurizi bingi. Kuyabaire naza kubatiza omuntu w`ikumi na mushanju aha mugyera Ohio, akagambirwa ebigaambo ebi ikuruga omucererezi ekitari ky`obuhangwa ekyamushumireho kandi ekyarebirwe abantu nka 4 000 kiri kugira kiti: “Nkoku Yohana omubatiza yatumirwe okuitebekanisa okwija kwa Kristo okw`okubanza, naiwe watumwa n`obutumwa oburitebekanisa okwija kwa Kristo kwa kabiri.”

Omumwebazyo gw`okwakatano ebiro 7, 1946, entumwa erikuruga omwiguru ekaija ahari oweishemwe Branham nkoku yaiziire Zekaria omuri Luka 1 kandi yamushobororera okutumwa okwarugire omwiguru okwijwire. Okura obwe akatandika obuhereza bwe bw`omutaano obu Ruhanga wenyini yakakaise emirundi nka rukumi.

Ahamuheru, oweishemwe Branham ou obuhereza bwe bwaine akakatwe n`entebekanisa ye Ruhanga y`okujunwa akatunga okuragirwa ku abiika ekyokurya ky`omwoyo, ekigaambo ekya raganisibwe kandi ekyashurirwe. Kwihaho, taragambirwe ngu aryagabura ekyo kyokurya nainga ngu agambirwe ku arifa reero akazooka kwijuriza ubuhereza bwe. Abaana ba Ruhanga abazirwe obwa kabiri kandi bijwire omwoyo ori kweera nibikiriza eki ebya handikirwe biri kugaamba. Nkoku yatungire okumaniyisibwa oku kuruga omwiguru okwezi kwa mukaaga 11, 1933, obutumwa bw`enaama ya Ruhanga yoona obwamukwasibwe nibutebekanisa okwija kwa Kristo kwa kabiri-kandi eki nkikirizana n`obujurizi bwebyahandikirwe ebiri kweera. 

Ogundi murundi omu byakozirwe 3:21 ni OKU NIKWO MUKAMA ARI KUGIRA kandi kishemereire kuba nikihikirira Kristo atakagarukire: “ou eiguru rishemereire kwakiira, okuhitsya obunaku bw`okugaruramu ebintu byona obusya, obu Ruhanga yaabaire aganbira omu kanwa ka baanabi be abarikwera abaabire bariho okuruga aha kuhangwa kw`ensi” kurabira omu butumwa obwahairwe oweishemwe Branham kyoona ekyabeire kyabuzire omukanisa ya Kristo kitugarurirwe aha bwembabazi. Ekigaambo ekishurirwe kihikire aha nshonda ina z`ensi.

Nkoku kyarangirwe omuri Amosi 8:11, Ruhanga ayohereize enjara ya ekyokurya ky`omwoyo okuhurira ebigaambo bya MUKAMA. Abantu nibavuga kilomita nka rukumi okwegaita aha nterane omu ekigaambo ekyashuurirwe kandi kika raganisibwa kiri kuburirwa, ekigammbo ekiriyo nikihikirir hati: ne maanu ensya ei MUKAMA yaraganise abasinguzi (Okushuuruurwa 2:17).

Hati tutegyereize okukora kutari kw`obuhangwa kw`omwoyo ori kweera nk`okukyabeire aha kiro Pentekoti kandi kugira ngu Ruhanga we wenka ayegarurireho obuhereza butaano, ebicoonco byona by`omwoyo, ebyana byon aby`omwoyo hamwe namani goona omu kanisa, ahabwokuba okuhendera kwine kushushwana n`okutandika akakiraganisa; kandi naza kukyekorera aha bwenkora eya maani eya mwoyo ori kwera.

Ruhanga keeta omuhereza kandi nabi okwezi kwa ikumu n`ebiri 24, 1965. Ningamba ebi n`ikigyenderirwe kugira ngu abo abashemereire kwijuza ekokopo kyabo ky`obusisi babase kukora hati nainga boona abatebekanisibwe n`omusingye gw`ensi gutakabireho babase kwesiima n`emitima yabo yoona.

Oweishemwe Branham akangambira nka nabi omu maisho ga abajurizi omukwezi kwa mukaaga 11, 1958, omuri Dallas, Texas, “Oweishemwe Frank, noza kugaruka Bugirimani n`obutumwa obu…”

Oweishemwe Branham akangambira nka nabi omu maisho gabajurizi nibo bamwe omukwezi kwa ikumi n`ebiri 3, 1962, “… borekire kugabura ekyokurya kuhisya obu orakitungye kyoona…”

Omu mwebazyo gw‘okwakana 11, 1966 ahaizooba ry`okuziikwa kw`oweishemwe Branham, omwoyo akagamba nanye nk`oku yagambeire Filipo “hati akaire kawe kahika akokugabura ekyokurya kandi kokuruga omukibuga okaza omukindi, kokuburira ekigaambo kya Ruhanga”. Nyorobire okweetwa okwarugire omu iguru okuruga ahaizooba ry`okubanza kandi nimbasa kugamba nkoku Paulo yagambire:

“Kwonka aha bwokuhwerwa kwa Ruhanga nkemereire nokuhitsya eri izooba, nimoamiza abato n`abakuru, ntaine kindi eki ndikugamba kureka ebi baanabi na Musa baaragwire ku biribaho…” (Eyakozirwe 26:22) 

Kandi nabwe OKU NIKWO MUKAMA ARIKUGIRA, owanyetsire n`eiraka eririkugira: “Muhuku wangye nakwemeka nk`omuri Matayo 24:45-47, kugabura ekyokurya!” Nekyamazima nkoku Yohaana 3:16 eri eya mazima. Tikugira ngu ebi nkabyehangiraho nk`omuntu, kwihaho mweena mutwiire nimubimanya kurabira omu baruha agari kwetoroora (circular letters) kutandikira omu myaka eya 60 hamwe neya 70.

Mbasize kutwara okutumwa oku MUKAMA omwesigwa yankwasize eizooba ritakaturikire okwezi kwa kana 2,1962, kugyendera kimwe omu myaka 44 ehingwire kwiha oweishemwe Branham yatwarwa mbasize kutwara okutumwa oku omu mahanga agari kureenga 150. Nkoku Yozefu omundagaano enkuru yayijwize ebitara n`ebyokurya byaburijo (natural food), nanye omu muringo nigwo gumwe nkatunga emyaka mushanju yenyine kuruga aha muheru gwa 1958 mpaka aha muheru gwa 1965 kwijusa eibikiro nekyokurya ky`omwoyo (Malachi 3:6-10), kandi noburi hati ninkibasa kukyigabura. Buri eitebezo ry`oweishemwe Branham ryoona bakarinyoherereza. Oweishemwe branham we wenyini akanyohereza owa Leo Mercier, owabire navunanizibwa aha byentambi byoona, kugira ngu babinyoherereze. Nahabwekyo timuri Jeffersonville honka kwihaho naaha naho ekyokurya nikyo kimwe ky`omwoyo kikaba kiriyo nikihunikwa, nk`oku MUKAMA yaragirire. Tutwire omubiro by`okuhendera kwa 1940, 1950, ninga 1960, kandi nabwe titurikuhunda omu mwanya ogu baziikiremu nabi. Turi omu bwire bwokubaho kwa Ruhanga omuri burikigaambo kandi tuhirwe kugira akakwate n`omurimo gwa ruhanga gwa aha muheru ahabwembabazi.

Nabi owamazima takahindukaga wekishuba; mazima tigakahindukaga kishuba; omuhereza omwesigwa kandi owa mazima takahinduka ga owebishuba kandi omubi. Ahabwa Ruhanga buri kimwe kiri omu buteeka bwakyo: omushana n`omwirima bibaganisibwe, amazima n`ekishuba bitanisibwe. Buri mbibo neyezaara kandi “…turyabamanyira aha byana byaabo”. Weena ozeirwe Ruhanga ayikiriza buri kigaambo kyoona, buri kyaraganisibwe kyoona kandi abaishiki abashugina boona abarikuza kubugana kishwera tibari kweshisha n`enyegesa zitari aha musingi gwa baiburi-nabagore abogire omu shagama y`omwana gw`entaama bashemezibwe omu kigaambo kya mazima kandi batibweho akamanyiso k`omwoyo ori kweera kuhitsya aha kiro ky`okucungurwa.

Eihato ry`obwa Ruhanga

“Ahakuba nimbagirira eihato rya Ruhanga, ahabw`okuba nkabahingira Kristo, ngu mbareete omu maisho gen k`omwishiki oshugaine oku ahingirwa omushaija omwe. Kwonka nyine obwoba nti: Nk’oku enjoka yaategire Haawa n’obugobya bwayo, ebiteekateeko byanyu bikahabisibwa, muruga omu muhanda ogurikurahuka kandi ogurikwera oguri omuri Kristo.” (2. Abakorinso 11:2-3)

Okwo nakwo nikwo kwabaire kuri okukwatwaho kw’oweishemwe Branham owarebire omutwe gw’abantu baingi abacungwirwe omuri paradise, boona bajweire ebiri kweera. Nimbasa kugira ngu nanye nikyo ndikurwana ngu mpikirize, nk’okutwaherize kwirira haihi n’okugaruka kwa kishwera ow’omwiguru namunoonga okwiha obunayihwa omu mubiri omukwezi kw’okubanza, 1981 nkabasa kureebaho embeera zokutwaarwa hamwe n’omutwe gwa abantu baingi, kandi boona bari bato bajwire emyenda eri kweera.

Paulo akatiina ngu sitaani orikwijura omuri buri mbeera yoona, naza kwija namagezi ge goona nk’oku ekijoka n’obutwa bwakyo buri kwita kyayehindwiremu maraika w’omushana rero kikabiha ekanisa yabaikiriza. Okukwatwaho oku kukaba kuri okwa mazima ahabwokuba sitaani akaba yarebekireho omu bwire bwa yubu obu abana ba Ruhanga babeire bateranire omwiguru (Yubu 1:6). Reero ekirikutangaaza ekya mani sitaani akaizira kimwe nomu ruterane rwa bamaraika (Yobu 2:4). Ahanyima yoruzindiko rwa sitaani rw’okubanza, Yobu akasisikarirwa buri kintu kyoona eki yabaire atungire; ahanyima yoruzindiko rwe (sitaani) rwa kabiri, okutahirira kwa sitaani kukaba ahari Yubu wenyine. Hatari kugira ngu kyabaho kita, ninga shi nkahi, ninga shi ryari, buraijo habaho okusisikara kw’ebintu sitaani ku areebwa kandi akahurirwa omu ruterane.

Okubaihwabaihwa kwa Haawa kukabaho ahabwokukyurikamu akagaambo kamwe aha bi MUKAMA waitu yagambire Adamu. Sitaani akatandikana nokugira ngu, “Nekyamazima Ruhanga akagira ngu…? Akareeta okubanganisa eki Ruhanga yagambire kugira ngu ekishuba kye kihikirizibwe. Ekijoka ekyeira kikaba nikibasa kugambira Haawa kiti, ekyo okakihurira? Okaba ori nkahi? Nomanya yaba kihikire? Omu biro bya Musa, sitaani akaba nabasa kugira Korah ati, “Okaba oriho obu Musa yayetwa? Okaba oriho aha rushozi obu Ruhanga yagamba nawe?“ Ahabagayi omu bwire bwentumwa sitaani akaba nabasa kugira ati “Okaba oriho obu Paulo yayetwa? Okahurira eiraka kuruga omu iguru?“

Aha bari kubanganisa omu bwaire bwaitu sitaani akaba nabasa kugira ati, “Okaba oriho obu ekyererezi kyashuuma omukwezi kwa mukaaga 1933? Okahurira eki MUKAMA yagambiire oweishemwe Branham omukwezi kwa kataano ebiro 7, 1946?” Noburi hati sitaani akiriyo nabiba okubanganiisa nk`oku yagizire ahari Haawa, ari kugira, “Nekyamazima MUKAMA agambire nawe? Okaba oriho omu kwezi kwa kana ebiro 2,1962? Eryo eiraka okarihurira? Okaba oriho omukwezi kwa ikumi nebiri ebiro 3, 1962? Buzima nabi ekyo akakigaamba? Okakihurira? Okaba oriho omukwezi kwa mushanju 1976 obu MUKAMA yamuragira ngu amwereze ebintu byoona ebyabaire bimuri haihi, reero ngu ashube abyombekereho, ninga shi omukwezi kwa mwenda 1976 obu kyabaire nikikwata aha kyokurya, ninga shi obu MUKAMA omuri Marseille obu yagira ati: »Muhuku wangye, imuka oshome 2 Timoseo 4…!« Obu enshonga yabaire nekwata aha bihinda mushanju, hamwe n’obwire obundi bwoona?” Sitaani nabaihabaiha omu muringo nigwo gumwe, buri kaire ahindahindura eki Ruhanga yagaamba reero ateeka abantu ahansi y`obutegyeki bwe.

Oweishemwe Branham omu bwijwire akagambirwa ati: “Kuwakutunga abantu b’okukwiririzamu…” Omuzigu burijo abiba okubaanganisa ahari ekyo eki Ruhanga yagamba kandi akaragira. Obutikyiriza nibukuratwa ekibi okutambuka omusitaari. Ekisigaire n’obuzigu rwagati yezo mbibo ebiri, nk’oku kyabeireho omu kibaanja Edeni. Hariho abo abarikwikiriza Ruhanga kandi bakahamya n’ekiyagaambire, kandi hariho abo abarikwikiriza okubaho kwokubanganisa, n’bashekerezi abari kusiga enziro okutumwa kw’obwa Ruhanga hamwe naha mwoyo ori kweera ori kwebembera abantu kubatasya omu mazima. Nahabweekyo, eki MUKAMA wenyini yayegambire gaguma gari amazima obutwire bwoona “Buzimazima nimbagambira nti: Oyakiira omuntu weena ou ntuma, biri niinye ayakiire; kandi onyakiira, biri ayakiire Ogwo owantumire.” (Yohaana 13:20)

Ku hatarabireho kugwa ahakutandika omu kibaanja Edeni, obwe entebekanisa ya Ruhanga y’okujunwa ei yatebekanise kurugira kimwe omu butahwaho ekaba etarahikirire. Kuri hatarabireho kuhabisibwa oku okwa maani okw’omukwezi kwa kataano 1979 hanuya omu kanisa, ahu okutumwa kuriyo nikukorerwa, ekitekyerezo kikaba kiteri kwaija aha muntu weena ngu obuteekwa bw’obwa Ruhanga bushemereire kugarurwaho, sitaani nomu baihi wensi yoona. Kandi aha kikwatireine n’okutwarwa kw’omuntu (rapture) nayetwa “omuregi wa beishemwe”. Reero kandi yanagwa ahansi (Okushuuruurwa 12:10). Twine kwegyendesereza munoonga kurebeka ngu titwaza ahansi y’obutegyeki bw’omuregi wa baishemwe kureka tuze aha rubaju rwa Ruhanga n’ekigaambo kye kandi tugaambe nk’oku Paulo yagambire, “Noha orirega entoore za Ruhanga? (Abarooma 8:33). Eki nikyo sitaani naboona abari ahansi y`obutegyeki bwe barikugyezaho kukora.

Sitaani obu ayemerire omu maisho ge kanisa kuzibira okuzaarwa kw’omwana bw’obwojo. Kwonka Ruhanga omurimo oguri kukirayo oburemezi, oburi, okweeta hamwe n’okutebekanisa ekanisa y’omugore ahabuhereza bwa nabi. Hati buri kintu kyoona omukanisa kiriyo nikigarurwa nk’okukyabaire kiri omu kutandika. Hati nikirebeka ngu weena ori kugaamba aha butumwa nainga ori kworoobera ekigaambo kya Ruhanga omu mazima, nareebwa kuba ari omu kukundwa kwa Ruhanga kandi aba ohurire omukigaambo kya Ruhanga omu mazima. Hati empanuura zoona zirengire orugyero rwazo. Ruhanga naza kugarura busya buri kimwe kyoona omu migabo ebiri, nk’oku yakozire na Yubu (eshuura ya 42). Nko kukihandirwe omuri Yakobo 5:7-11 aha bikwatirine n’okugaruka kwa Kristo, enjura yeibiba hamwe neigyesha neza kugwa okugaruka kwa MUKAMA kutakabireho, reero obwe ekyaraganisibwe omuri Yoeli 2:23-24 kibone kuhikirira; “Imwe baana ba Saayuni mwe, nimushemererwe; mwesiimire omuri MUKAMA Ruhanga waanyu; ahabwokuba abahaire enjura y’ebiba ey’orugyero ruhikire, kandi yaabagwisiza enjura nyingi munonga ey’eibiba n’eya katumba nk’eya bwabiso. Amahuuriro garyaijura engano, amaato gaijure viinyo n’amajuta bisheeshekye.” Nikijukwa ngu oweishemwe Branham akagaamba aha kintu eki omuri Zurich, Switzerland, hamwe n’omuri Karlsruhe, Germany omu mwaka gwa 1955.

Ogwe weena atarikubasa kugamba nomutima ogwezire nka Mukama, omucunguzi waintu okuyagambire kandi noweishemwe Branham akakihamisiriza: “Yesu yaabagira ati: Eby’okurya byange nikwo kukora eki Owantumire akunda n`okuhikiiriza omurimo gwe” (Yohaana 4:34), taketegyereize omumazima ekiri kyo. Tikiri kumara kugaamba aha butumwa hamwe n’entumwa aha byokurya naha kigaambo ekishuuruurirwe. Hati emeeza kwerihezakutebekanisibwa omu bwijwire omu maisho ga bazigu baitu nkoku kyabaire kitakabaho ga enyima nitwetenga kukora okukundwa kwa Ruhanga aha bwa maani ge kyokurya ky’omwoyo kugira ngu MUKAMA abase kumaririra omurimo gwe. Ogwe weena oine amatu ahurire ek’omwoyo arikugambira amakanisa. Buri omwe nateekwa kugaamba n’omutima ogushemeire, “kutaba okukundwa kwangye, konka okukunda kwawe kube nikwo kwakorwa!” Okukundwa okuhikire okwa kishwera ow’omuiguru nikuza kuhikiririra omu mugore we kandi ahari Kristo naija kumurikwa nk’oshugine buzima. Amina.

“… mbwenu Yesu abagarukaniise na Ruhanga, omu mubiri gwe ogw’obuntu ahabw’okufa kwe, ngu abone kubamurika omu maisho ga Ruhanga, muri abarikwera abataine kamogo, kandi abatari kugaywa…” (Abakolosai 1:21-22)

Nkoku byabaire biri omu biro bya Sodomu na Gomora

Bimwe ahabiri kuteberezibwa aha biro bya bwanyima, okugaruka kwa Kristo kutakahikire n’omuringo gw’obuhabe omu biro byaitu. Kituraho obutwaire bwona konka kikaba kitakahikaga aha rugero oru. Omu biro bya Abrahamu, obu yatunga okuraganisibwa kw’okuzaarwa kwa Isaaka okwabaire kuri haihi, MUKAMA we weenka akatayayira Abrahamu ashendekyereizibwe ba maraika babiri ababaire bari omu muringo gw’obuntu (Okutandika 18). MUKAMA akaguma na Abrahamu; bamaraika babiri bashuma Sodomu. Kubahikireyo omu mwebazyo, Looti yabakira omuka ye. Okwe ekintu ekyabaire nikikirayo okutinisa kikabaho: ebitingwa bikerundanira omu maisho g’enju ya Looti byamushaba ngu abashohoze aheeru. Oku Looti n’eka ye bacungwirwe okucwecerezebwa kwa Sodomu kutakahikire hamwe n’emyanya eyebaire ebehinguririze tweena nitukumanya kandi nitubasa n’okushoomaho omu Kutandika 19.

Omu bwaire bwaitu harimu okwegaita ku ebihangirwe bibiri birikushuushwana mpaka kuhikira kimwe n’omumadaara ga gavumenti ga ahaiguru; nikigambwa butunu omushaija kushwera ondijo mushaija mugyenzi we hamwe n’emikoro y’okugaitwa omu bushwere bwa baine obuhangwa buri kushushwana. Obwe bushwere buryaba buta? Ruhanga akahanga Haawa nk’omuhwezi wa Adamu konka taramukoreire muhwezi w’omushaija. Ekyahandikirwe eki kishemereire kuba nikikora omu maani gaakyo: “Muzaare mukanye…!”

Tihariho muntu wa Ruhanga weena owabaire ari ekitiingwa, n’obuyakuba Adamu, nainga Abrahamu, nainga Daudi, nainga Sulumani, nainga Petero, nainga Paulo.

 Ahabwokugira ngu Ruhanga akaba nayenda obuteeka omu bihangirwe bye, omu bushwere, omu maka, hamwe n’omukanisa ye akahereza abantu ebiragiro. Aha kiro kyokuhereza ebiragiro, akatekaho ekiheneso ky’okufa aha mishango etari emwe n’emwe. Eshatu aharyeegyo ni obushambani, ebitingwa hamwe n’okubyama n’enyamaishwa: “Omuntu ku arishambana na muka mutaahi we, bombi kishambana na kishmbanisibwa, baitwe” (Abalevi 20:10).

“Omushaija ku arihindura mugyenzi we omukazi, bombi baryaba bakozire ekihagaro, baitwe; orubanja rw’eshagama yaabo rubabeho.” (Orunyiriri rwa 13 )

“Omushaija ku aribyama n’enyamaishwa, aitwe, kandi mwite n’egyo nyamaishwa. Omukazi ku arihika enyamaishwa, yaabyama nayo, mwite ogwo mukazi n’egyo nyamaishwa; buzima bishemereire kwitwa; kandi orubanja rw`eshagama yaabyo rukabibaho.” (enyiriri 15-16)

Omu mishango ikumi ehandikirwe omu kitabo kya 1. Abakorinso 6:9-10, ahari abo abatari taaha omu bukama bwa Ruhanga harimu okukozesa kubi kwa aboojo aha nhsoonga z’okuteerana. Omu sande ezihwire n`omumyezio ehweire hariho ekyokugambaho (Topic) ekikizereyo kujanjara aha mbeho (Media), n’enshonga ziri kukwata ahakukuzesa kubi ensonga z’okuterana ezashangirwe namunoonga omu kereziya enkaturika. Kurigirira aha mbeho omunsi yoona (International Media), hariho amahanga maingi omu abakorirweho obutingwa barikwegambira n’obumanzi, obutwire bwoona ahanyima y`emyaka mingi ahabyabasize kubakorwaho. Kikatandiakna n`ekyanadize kushohorera Carlfonia kandi okwe ekereziya enkatorika yaherize kushashura sentezirikureenga biliyoni ibiri za doora za Amerika okuriha abakozirweho obutingwa okuruga omu mwaka gwa 1952 kuhika omu mwaka gwa 2002.

Okuteka omunkora kwobutashwera okwabasosolodoti (clergy) omu mwaka gwa 1139, kikaba kiri nkoku Paulo yahandikire omu kitabo kya 1. Timoseo 4:1-3, ekaba eri encwamu yekidimoni “…ahabw’okuhurira emyoyo erkuhabya n’okwegyesa kwa baadaimoni … abaziza okushwera, kandi eby’okurya ebi Ruhanga yaahangiire…” Okutana n’ekitekyerezo kya abebembezi be kerezia enkatorika, omunyakatoriki owashomire ebye dini (theorogian), kakensa (professor) Hans Küng nayikiriza Atari kubanganisa ngu obutashwera bwa basosolodoti nikyo kikirize kuretaho omuhondano omukanisa enkatorika.

Tihariho oweishemwe omuri Kristo ori ekitingwa, ori kujura abana obugabe bwabo, orikutwara omukazi wa mugyenzi we reero akamushambanisa nainga ori kubyama n’enyamaishwa. Kukyokuba kyabaire kyarabireho aha mushaija nari aha mukazi omu muringo gw’obutikiriza, tikishemereire kugaruka kukorwa ogundi murundi. 

Ebintu ebikukira obwingi ebikugyenda omu maisho omunsi yabatarikwikiriza teri nshobi kureka nakamanyiso kokugaruka kwa Kristo okwirire haihi.

 Omu Barooma 1:18-32, Paulo omushaija wa Ruhanga akagaamba n’ebigaambo ebiri kwetegyerezebwa aha nshonga ezi reero obwe arikutwariramu buri kimwe kyoona arikukijuriza Baibuli: “Mumanye ngu ekiniga kya Ruhanga nikishuuruurwa okuruga omu iguru, nikiija kirwanisa okutatiina Ruhanga kwona n’okutahikiirira kw`abantu, abazindisa amazima okutahikiirira kwabo…”

“Nikyo Ruhanga yaabarekyeir kukurata ebi emitima yaabo erikwetenga, bakakora ebihagaro, bakashiisha oburungi bw’embibiri yaabo bonka na bonka … N’ahabw’ekyo Ruhanga akabareka, ngu bategyekwe emize erkwitsa enshoni; abakazi baabo baareka eki emibiri yaabo yaahangiirwe, ky’obuhangwa; kandi n’abashaija nabo baareka kukorera abakazi eby’obuhangwa, baabugumwamu okurigira okubi, abashaija baakora eby’obuhemu aha bandi bashaija, baihurwa omu mibiri yaabo ebishemereire obuhabe bwabo… Abo, n`obu bamanya orubanja oru Ruhanga acwera abakora nk’ebyo, ngu bashemereire kufa, tibabikora kwonka, kandi basiima n’ababikora.”

Embera eyiturimu hati nkoku yabaire eri omu biro bya Noha hamwe n’omubiro bya Sodomu, titurikuza kuhinduka; omuringo nigwo gumwe entaro, hamwe n’emisisa nibiza kweyongera okuhitsya obu omusisa oguri kukirayo amaani oguriba ahari San Andreas Fault omuri California, ogwe oweishemwe Branham yaragwireho. Okwaka kw’orushozi (eruption) omuri Iceland hamwe n’ebibi ebyakuratsireho namunonga aha byentambura eby’omumwanya (air traffic) nikitworeka ekiri kuabasa kubaho kuruga ahaizooba kuza aha rindi. MUKAMA WAITU namazima, akaba yaragwire ebi byoona ebiribaho omu biro bya bwanyima. Nahabwekyo hati nitubasa kwetegyereza obwire hamwe n’eshaha, tukorerere okujunwa kwaitu nokutiina hamwe n’okutetema kandi twimutsye emitwe yaitu ahaiguru ahabwokuba obucunguzi bwaitu bwirire haihi.

 Ekigaambo ky’okwikiriza

MUKAMA we wenka akeheera abantu be Israeli ebyokugyenderaho hamwe kandi naha kanisa ye ey`omundagaano entsya omurugyendo rwabo ahabwebibaire baine kandi ebibashemereire kwikiriza kandi bakakora. Kihandikirwe omu Eky`ebiragiro 6:3-9 kiti:

“N’ahabwekyo, hurira, iwe Israeli, oteho omutima, obyorobye, obone kuba gye, n’okukanyira munonga omuri egyo nsi y’amate n’obwoki, nka MUKAMA Ruhanga wa bashwenkuru oku yaakuraganiise.Hurira iwe Israeli! MUKAMA Ruhanga waitu n’omwe; kandi ogume okunde MUKAMA Ruhanga waawe n’omutima gwawe gwona, n’magara gaawe goona, n’amaani gwaawe goona. Kandi ebigambo ebi, ebi ndikukuragiira eri izooba, bishemereire kukuguma aha mutima; ogume oyezirikye kubyegyesa abaana baawe, ogume obigaaniireho oshutami omu nju yaawe, nari noogyenda omu muhanda, kandi waaba nooza kubyama, kandi noimuka. Obikome aha mukono gwawe, bibe akamanyiso, obite aha buso bwawe ahagati yaawe n’aha nyigi z’amarembo gaawe.” Ekigaambo eki ekyokwikiriza ninshanga kigarukire kuhamibwa omu eky`ebiragiro 11, okuruga aharunyiriri rwa 18.

Okukihandikirwe omu Ruheburaayo eki kigaambo ky’okwikiriza, enyuguta erikushembayo ei ekigaambo ky’okubanza kandi enyuguta eri kushembayo ei ekigaambo kyahamiheru omusentesi zihandikirwe omunyuguta empaango. Tibashemerire kukigamba bugamba aha munwa, bashemire kukigamba baihire aha mutima, kandi batari kukibanganisaho. N’okuhitsya nahati abayudaya bakyashaba “sh’ma Israeli”, beine obwesigye.

Israeli eshemerire kurinda kandi ekorobera eki MUKAMA yagambire, kugira ngu babase kubera gye omunsi ei Ruhanga yaraganise beishenkuru bo reero babone kubona emigisha.

Reero hakurataho okwehanangiriza – Israeli eshemereire kuhurikiriza eteireho omutima aha kirikugira ngu MUKAMA Ruhanga NOMWE, aho kikuratwa okuragirwa kukunda Ruhanga n’omutima gw’omuntu gwona na magara ge goona hamwe n’amaani ge goona. Ebigaambo bya Ruhanga bishemereire kuguma omu mitima y’abantu be. Bashemereire kubyegyeseza abana baabo n’abaijukuru babo omu maka gaabo, omumuhanda baba nibaza kubyama kandi baba nibaza kwimuka.

“Kandi kiryakubeera akamanyiso aha mukono gwawe, n’ekiijutsyo ahagati y`amaisho gaawe.” MUKAMA akaba yarahgirire ati: “ kandi kiryakubeera akamanyiso aha mukono gwawe, n`ekiijutsyo ahagati y`amaisho gaawe, ekiragiro kya MUKAMA kirekye kukuruga omu kanwa; ahakuba MUKAMA akakwiha omuri Misiri n`omukono gw`amaani” (Okuruga 13:9). 

“N’ahabw’ekyo mute ebigambo byangye ebi aha mitima yaanyu n`omu magara gaanyu, mubikome aha mikono yaanyu bibe akamanyiso, mubite aha buso bwanyu ahagati y`amaisho gaanyu”. (Eky`ebiragiro 11:18)

Weena orikuza aha kisiika ky’obusaasi (wailing room) omuri Yerusaalemu nabasa kureeba oku abantu baine ekigaambo ky`okwikiriza bakiboheire aha mikono yabo naha buso n’obuguha. Buri nju, buri hoteri omuri Israeli eine “Mezuzah” n’ekyahandikirwe eki ekyekigaambo Ky’okwikiriza okuruga omu kitabo ky’ebiragiro 6:3-9 bakibambire aha maisho gari kuhikira aha myango yabo y’enyigi.

Ekigaambo eky’okwikiriza kakaba kari kandi kakiri akamanyitso k’okumanyiraho abantu be ba Israeli.

Hati twaija omundagaano entsya: omuri Mako 12:29-32, Yesu akagarukamu ekibuuzo kirikukwata aha kiragiro ky`okubanza: “…Hurira, Israeli! MUKAMA Ruhanga waitu n`Omwe wenka; okunde MUKAMA Ruhanga waawe n`omutima gwawe gwona, n`amagara gaawe goona, n`obwengye bwawe bwona, kandi n`amaani gaawe goona: eki nikyo kiragiro ky`okubanza … Omuhandiiki yaamugarukamu ati: Haza kwo, Mwegyesa, waagamba gye okugira oti, n`Omwe, kandi oti, Tihariho ondiijo kureka We wenka…”

Ruhanga tari mu bushatu: tarabasize kuruga aha muntu omwe ngu babe bashatu abatahwaho. Nangwa n`omubutahwaho ninga omundagaano enkuru nangwa kandi n`omundagaano entsya tihaine ahorikushanga ba Ruhanga bashatu nibagambwaho. Ruhanga OMWE agumire ari Ruhanga OMWE; okuhikiriza entebekanisa ye ey`obucunguzi ayeshuuruurwe nka Tataitwe ow`omuiguru omu mwana we omwe nyamunegyere, kandi n`omumwoyo orikweera omu kanisa: Ruhanga otuura ahaiguru, Ruhanaga ori naitwe kandi Ruhanga ori muri itwe.

“Ahakuba Ruhanga aba omwe; kandi niwe ariiha aha bashazirwe orubanja ahabw`okwikiriza, naha batashazirwe ahabw`okwikiriza.” (Abarooma 3:30)

“Kandi omuteerani taba w`omwe, kwonka Ruhanga n`omwe.” (Abagalatia 3:20)

“MUKAMA otahwaho, otafa, otareebwa, Ruhanga Nyamuhanga, aheebwe ekitiinisa, ahimbisibwe ebiro n`ebiro. Amiina.” (1 Timoseo 1:17)

Naitwe nituza kandi tushemereire kukunda Ruhanga omwe kandi omwe wenka n`amagara gaitu goona n`omutima gwaitu gwoona hamwe n`amaani gaitu goona kandi tukunde batahi baitu nk`okuturi kwekunda (Mako 12:31).

Nobukiraabe kiri kisyo, omuzigu akamara kushenshera omu kanisa y`endagaano entsya kandi atwire nahabisa abantu. Abaikiriza aba mazima abagumire omukigaambo ky`okwikiriza ekya Yesu Kristo hamwe nabo abayehakaine obukristayo boona bari hamwe. Enyikiriza eza mazima-emwe kuruga Yerusaalemu kandi n`endaijo kuruga Nicaea nizitaana.

Enyikiriza eya mazima ei ebyahandikirwe ebiri kweera birikujuririra nesigara eri emwe omundagaano enkuru hamwe n`omundagaano entsya. Ahari abo abana ba Ruhanga abamazima niyi nyikiriza yonka eya mazima, omunyegyesa, omukubatiza hamwe naha meeza ya MUKAMA waitu (Lord`s supper). Omu mazima ahari buri ishomo ryona omuri Baiburi habaho ansa emwe ehikire, kandi etahandikirwe n`omuri katikisimu yoona kwihaho omuri Baiburi yonka.

Buri kanisa enkristayo hamwe naburi kigoombe kyona eky`edini kyaine enyikiriza yakyo ei kirikwikiriza kandi kikegyesa, boona nibature enyikiriza ya Niike, ei batakabasa kuhindura. Omu kushuuruurwa nitushoma aha “kamanyiso” k`edini oku abantu boona barikuza kugyemwa kwikiriza. Aha muheru omukwegaita kwa Rooma kuri kushembayo, nihaza kubaho encwamu ngu weena otaraze kwikiriza ako kamanyoso naza kufa nk`owafeera edini (martyr). Aha bwaka kamanyiso-akamanyiso akarikuza kuba kari omunsi yoona ahabwa maani g`edini ya Rooma-nihaza kubaho akanyigo.

Okurabura okwahonaho kuri ngu:

“Maraika ondiijo owa kashatu yaakurataho, naagamba n`eiraka rihango ati: omuntu weena, orikuramya enyamaishwa n`ekishushani kyayo, akateebwa akamanyiso kaayo aha buso bwe nari aha mukono gwe, ogwo nawe aryanywa aha maarwa g`ekiniga kya Ruhanga, agaashukirwe omu kikopo ky`okubiihirwa kwe agatafungwire…”  (Okushuuruurwa 14:9-10)

Amakuru agarugire kushembayo (state of affairs) nigagira ngu amakanisa 350 gaba purotestanti hamwe n`ebigoombe by`edini byegitsire omu kigoombe ekiri kugaita amakanisa omu nsi yona. Kandi Vatikani erugire kurangirira bwatu ngu ekanisa ez`aba purotestanti n`okuterana kw`aba kristayo kwonka: ekanisa n`emwe yoonka ey`obukaturiki omu boona barikutungira okujunwa okwijwire okwa Ruhanga. Okujunwa okwijwire okwa Ruhanga tikuri kushangwa mukanisa yona; kwihaho nikishangwa omuri Yesu Kristo wenka kandi buri muntu naragirwa kwikiriza kandi akebugabuganira nawe weenka. Nahabwekyo bahara be kanisa enkatorika abatarabasize kubona okujunwa okwijwire omuri Yesu Kristo tibaine gundi muhanda ogu bakutoora kwihaho okugaruka omukifuba kya nyinabo (Okushuuruurwa 17).

Bariyo nibajuriza ebigaambo ebiri omuri Yohaana 17:21: “Ngu boona babe bamwe…” kandi tihariho nomwe ori kukishoma omu muriingo ogu kihandikirwemu hamwe namakuru gaakyo: “nyowe omuribo, naiwe omurinye, babeere kimwe bamwe, ab`ensi bamanye ku niiwe wantumire, okabakunda nk`oku wankunzire” (orunyiriri 23) – Ruhanga omuri Kristo (2 Abakorinso 5:19) kandi Kristo omuri itwe (Abakolosai 1:27)

Tituragume nitukigarukamu ngu omu myaka amagana eyabandize hakaba hatariho ba paapa, bakaridinari nainga shi ebigoombe byamakanisa. N`obuharabe habire hariho enyikiriza eziri kuhika nka 100 zitari kushuushanwa, ekanisa ya Yesu Kristo nayo ekaba eriho, obutsyo obukye ekitari kigoombe, kureka kari akantu kakye (organism) kari kwebemberwa omwoyo wa Ruhanga.

 Mpora mpora amakanisa omu mahanga goona gobukristayo aba Coptic, aba Chaldean, aba Syrian, aba Egyptian, aba Orthodox hamwe n`ekerezia enkatorika bikabaho omu bugabe bw`ekirooma. Nobukirabe kiri kisyo, amakanisa aga goona gakaba gari kandi nahati gakiri amakanisa ga mahanga kandi gaine entwaza ya mahanga omu gakomokire, konka tigari kanisa eya cungwirwe eya Yesu Kristo.

Okuruga aha rukiiko rwa Niike, A.D. 325, hamwe n`orukiiko rwa Chalcedonian, A.D. 381, hariho enyikiriza erikurebeka aharibo nka ehikire, enyikiriza ey`obushatu eyabireho aha bw`orukiiko rwa Niike hamwe na Chalcedian, omuri egyo nyikiriza harimu ebigaambo bingi byokwikiriza biri engingo ziri kuhamya. Amakanisa goona hamwe namadini agabireho omu bwire bwokuhunduuza (reformation) goona gaherize kukyakira. Kandi enyikiriza egi ngu Ruhanga ari omu bantu bashatu abatarahangirwe, erikwetwa enyikiriza ya “entumwa” konka omumazima tinyikiriza y`entumwa, nibaza kugigyema abo boona abari omu bukristaayo kandi abo boona abariba batakagikirizaga baryagibagyema.

“Kandi bantu boona, abato n`bakuru, abatungi n`abooro, ab`obusingye n`abahuuku, yaabaragiira kuteebwa akamanyiso aha mukono gwa buryo, nari aha buso, ngu hatabaho owaagura nari owaatunda, kureka ogwo oine ako kamanyiso, niryo iziina ry`enyamaishwa, nari enamba y`eiziina ryayo. Okukishoborokyerwa nikwetenga obwengye orikwetegyereza abare enamba y`enyamaishwa; ahakuba n`enamba y`omuntu; enamba egyo ni Magana mukaaga na makumi mukaaga na mukaaga.” (Okushuuruurwa 13:16-18)

Titurikuza kutaha omunda munoonga omwishomo eri omu kare aka, konka nitwenda kubateramu akacweka kamwe kandi akari kushemeza akahandikirwe Ludwig Schneider, omunyamahurire omu Israeli ori kumanywa omunsi yoona kuruga Yerusaalemu owabaire natangaara munonga aha namba 666 (aha mpapura 18 hamwe na 19).

“…n`okuhitsya aha muheru gw`ensi”
(Ebyakozirwe 1:8)

Enterane ezakozirwe omu saande y`okubnza omukwezi kwa kana, abaishemwe hamwe na beishemwe kazi bakaruga omu mahanga ga buraaya agari kuhika ikumi n’aana kandi abandi bakaruga omuri Asia hamwe na Africa kwija aha kanisa yaitu omuri Krefeld kwija kwetungira ekyokurya ekihurire (fresh food) okuruga omu kigfaambo kya Ruhanga.

Okwongyera aha bikiriza 900 abateranire aha abaikiriza abari kurenga 600 bakatwegeitiraho aha mbeho okuruga omu mahanga 49. Omu muringo ogu abantu okuruga omu nshonda emwe y`ensi okuza omu yindi nibakuratira amatebezo agabire nigavunuurwa omu ndimi 12. Omu mazima, obutumwa obwa hamuheru buriyo niburirwa aha bantu boona n`omumahanga goona. Hati nitureeba ekyahandikirwe nikihikirira nitukireeba.

Omukwezi kwa kabiri 1965, oweishemwe Branhama kaba nayesiima ahabwa bantu kubasa kumwegeutiraho aha simu bakahurira ebi ariyo naburira omu mahanga goona. Akagambire ki kuriyabasize kureeba tekinorogiya eriho ebiro ebi? Akabaire nayesiiman’omutima gwe gwoona.

Ebiturikureeba omu bwire obu tokabigyeragyeranisa n`ebyarabireho kandi nibitaangaza. Ruhanga we wenyini ayeterireho oburyo kurebeeka ngu obutumwa bwe bwa baiburi bwahika omu byaaro ebirikushembayo omunsi omundimi nyingi ezitari kushushana ahabwa tekinorogiya ey`omureembe. Ekitinisa n’okuhimbisibwa nebye.

Kuruga aha saande eya buri kwezi za DVD 4 968, za CD 618 hamwe n`entambi za amaraka 1942, hamwe n`entambi za video 180 ziriyo nizoherezebwa obutosha omu ndimi 12. Ahari imwe mweena abarikuhagira omurimo ogu, oguriyo nigugyenda omu maisho omukutumwa kwa MUKAMA, ahabwa eshara zaanyu hamwe n`ebicoonco, ningira ngu mwebare munoonga okurugira kimwe omunda y`omutima gwangye Ruhanga abampere ebihembo.

Engyendo zokuburira aheru

Emirundi emingi abaishemwe hamwe nabishemwe kazi niboreeka nkoku kibabereire eky`omuheendo kandi kubahairwe omugisha kurabira omu bitabo by`obutumwa bw`oweishemwe Branham, obutabo obukye obwaitu (broncures) hamwe n`ebaruha eziri kwetoroora (circular letters) ebiturikuboherereza. N`obukiraabe kiri kisyo, kikyayetengesa omuntu kushohora aheru kweburira ekigaambo nkoku kyabeire kiri aha kuzooka kwa Yesu obu yatuma entumwa ze arikugira ati, “mugyende omunsi yoona muburire engiri buri kihangirwe kyoona.”

Ndebire ebirugire omu bi Ruhanga akozire omu mahanga maingi hamwe n’ebirugire kuba omuri Pakisitani okwiha obu natayayayo omu mwaka gwa 1972 obu nabaire ndiyo ou nterane kuruga omu kwezi kwa kabiri 12 kuhika ebiro 22, 2010.

Nobukirabe kiri ngu entarane ezimwe zikaba nizikorerwa haihi n’ensharosharo za Afaghanistan, hamwe na Iran kandi zirikweteengwa kuriindwa aba polisi ahabw’okwerarikirira aba zahambuki ba basiramu (terrorist) kubatahirira abantu abarikuhika nka 4 000 bakaija omu nterane kuuruga omu bibuga mukaaga bihaango. Ekigaambo kya MUKAMA kikagyenda omu maisho kandi kyayakirwa n`ekihika abo abatorainwe. Buzima, rukaba oruzindiko rw`okubrira engiri rw`omutaano.

Ahanyima y’omusisa gwa maani kuteera Haiti hamw na Chile, tukakyetegyereza omu muriingo gw’omutaano ngu Ruhanga tagaambira busha, kwihaho ahikiriza ebi yaraganise: omuri ago mahanga goona abari bagyenzi baitu abaishemwe hamwe na baishemwekazi tihaine kabi koona akabahikireho. Omu rizindiko rwangye rwa Haiti omu kwezi kwa kashatu 2010 nkaba nimbasa nyowe nyenka kukihamya. Omu muhanda ndikuruga aha kishayi ky’endegye omuri port au Prince kuza ahu ruteraane rwabaire ruri, nkabasa kureeba ebyombeko ebyashenyukire, konka ekanisa yo terakwatsirweho. Nkashuba nayetegyereza abantu ababire bari omunda y’ekyombeko nabandi bari omu maisho ggaakyo oku babire bajwire kurungi kandi bari n’omumbeera nungi.

Omuburizi akakihamya ati: “tituri kumarwamu maani kwihaho nituhumurizibwa ahabw’okuba okucungurwa kwaitu kuriyo nikwirira haihi. Ekyombeko tikiriho n’obukakuba akatiika kamwe konka ebindi ebyetorweireho byoona bikacwecerera.”

Oruterane aha saande okwezi kwa kashatu 14, 2010, omuri Port au Prince niruza kuhandikwa omu byafaayo by’entebekanisa ya Ruhanga y’okujunwa. Omu ruerane oru, abantu bakaba bashumurukire ekigaambo, kandi nabweenshonga ezabaire nizikwata aha nyegyesa zitari zimwe na zimwe zikabasa kushobororwa kandi bari kutuunga obuhame okuruga omu byahandikirwe ebiri kweera. Ruhanga omumazima ahire embabazi hamwe n’ougisha oru rugyeendo kukira nkoku twabire tushabire.

Omukusiima hamwe n`omukushemererwa kwaingi, bagyenzi baitu abeishemw nabeihemwekazi bakaakira obuyambi bwa seente obu twaizire nabwe. Ninyenda kubasiima kuruga ahansi y`omutima gwaangye ahabw`obufura n`obuhwezi bwanyu aha beishemwe nabeishemwe kazi bagyenzi baitu aba Haiti. MUKAMA omwesigwa aryabazimurira emirundi mingi.

Ahabwogwo owatumire

￼

***************
*******
*

￼

Islamabad, Pakistan, on February 20, 2010

￼

Port au Prince, Haiti, on March 14, 2010

￼ ￼ ￼

OGUNDI OMURUNDI NIKIKWATA AHA NAMBA 666

OIKOYMENA tirir eizina ry’omuntu kwihaho n’eizina ry’ekigoombe. Obumwe bwamadini buriyo nibuhendera, nk’oku ekibiina ekiri kugaita amakanisa omunsi yoona hati kiriyo nikishaba ngu amakanisa garugye omukuba maingi kiri kuzibira ekanisa kubaho eyemereire yoonka.

 Hati ekibuuzo kihika kirebeka ni muntu ki oyegwire egi namba 666? Ni papa, oyegwire ekitinisa kya 666, ahabwokuba kuwakugaita eshura ezi (enyuguta ezihandikirwe omu bukye tiziri kukikirira shuura omuri ruratini) nizikora 666. Okwongera aha ryekyo, “VICARIUS FILII DEI” nikivunurwa “ori omu mwanya gw`omwana wa Ruhanga”, kandi omu muringo gw`eshuura kirikumanyisa anti-Kristo, “ogwo ori kutwara omwanya gwa Kristo.” Kandi nabwe hanu hashuba haija ekibuuzo: ekitinisa kyobwa papa ninka eizina ry`omuntu?

Nk’omwebembezi w’ediini, “ori omumwanya gw`omwana wa Ruhanga” (VICARIUS FILII DEI) kihindura ba memba ba madini goona kuba “abaana ba Ruhanga” ahabwwokuba ekitinisa tikiri kugira ngu n`omujwekerwa wa Kristo kwihaho “nk`omwana wa Ruhanga”. Noburi hati abaikiriza b`omumadiini goona nibetwa “abaana ba Ruhanga”.

Obushatu obu obutari kukomooka omu kigaambo kya Ruhanga; ekinyamaishwa ekihaango, aanti Kristo, kandi nabi w`ebishuba aine enamba ya 666 omu miring eshatu. Okwongyera ahari ekyo, eshura ya 6 ne namba y`obuzigu ahari Ruhanga. 6 emirundi eshatu (666) nahabwekyo nejwekyera okuhika aha mbugiro (apex) kw`obuzigu bw`omuntu ahari Ruhanga. Omu rurimi rw`ekiyonani, enamba 6 nemanyisa stigima ekiri kumanyisa akamanyiso. Ngu obumanyiso bushatu butari kushuushwana niburebeeka hati omu bwaire bwaitu bwa bwanyima kandi buri kuruga ahantu hamwe, reero kwongyera aha ryeekyo Babuloni (reeba Okushuuruurwa 17 ) eriyo neza kureebeka ogundi murundi nk’omuzigu wa Yerusaalemu, kishemereire kuturetera okwegyendesereza.

Kuwakuba noyeenda kutuunga aha bitabo byeitu,
nobasa kutuhandikira ahari aduresi egi

 Mission center

P.O Box 100707

47707 Krefeld

Germany.

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail:volksmission”gmx.de or

E.Frank@freie-volksmission.de

Phone: +49-2151/545151

Fax: +49-2151/951293

Or

www.misia.sk

E-mail:gospel2nations@misia.sk

Tel: +256(0)786 892 319/(0)784 103 735

© Owabihandiika kandi owabishohoza E.Frank

***************
*******
*